यह हमारी ग़ज़ल का सबसे युवा स्‍वर है तो ज़ाहिर है इस युवा स्‍वर के बिम्‍ब भी नई पीढ़ी के होंगे। लेकिन अंशुल ने दो समयों में संतुलन साधा है और सुंदरता के साथ साधा है। मतला बहुत ही अच्‍छे से गढ़ा है। इस उम्र में दिल में धुन बजना बहुत सी स्‍वाभाविक सी बात है। बात गिरह के शेर की, मेरे विचार में यह इस मिसर पर लगाई गई सबसे अच्‍छी गिरहों में से एक है। एक पूरा चित्र सुरों का मौसम बहुत ही खूब है। मीठी धूप में प्रेम का बहुत खूबसूरत मंज़र सामने आया है। और उतना ही सुंदर प्रेम है अंतिम शेर में भी जब सारे रास्‍ते एक ही दिशा में जाने लगें । वाह वाह वाह बहुत ही सुंदर ग़ज़ल।